Sverdet i stenen

Sverdet i stenen (originaltittel: The Sword in the Stone) er en amerikansk tegnet fantasyfilm fra 1963 produsert av Walt Disney. 

Filmen bygger på legendene om kong Arthur, løst basert på boka The Sword in the Stone (1938) av T.H. White, som skildrer Arthurs barndom og oppvekst. Det begynner med et magisk sverd som er kilt fast i en ambolt i London. Det sies at den som får sverdet løs blir Englands konge. Mange har forsøkt, men ennå har ingen lykkes. Men så kommer dagen hvor den lille, modige gutten Arthur får prøve seg. Til alles forbauselse trekker han sverdet opp uten problemer. Derfra blir livet et eventyr for Arthur. Han møter ondskapsfulle hekser, ildsprutende drager og trollmannen Merlin. Filmen er den siste animasjonsfilmen som kom ut mens Walt Disney fortsatt var i live. 

Den er den 18. i rekken av Disneys klassikere. 

Sangene i filmen ble skrevet og komponert av Sherman-brødrene.

Den fikk blandet mottakelse av kritikerne, men ble en suksess hos publikum.

 Handling 
Kongen av England, Uther Pendragon, dør, men etterlater seg ingen tronarving. Det vises et sverd inne i London, med en inskripsjon som forkynner at den som fjerner sverdet, er den rettmessige kongen av England. Ingen lykkes med å fjerne sverdet, som etter hvert blir glemt, og England går inn i De mørke århundrer. Flere år senere skremmer en 12 år gammel foreldreløs gutt Arthur, ved et uhell en hjort. Dette fører til at hans eldre fosterbror Kay skyter en pil inn i skogen, i stedet for å treffe hjorten. 

I forsøk på å finne igjen pilen møter han Merlin, en eldre trollmann som bor sammen med sin snakkende kjæledyr-ugle Archimedes. Arthur sitt hjem, et slott som drives av Sir Ector, Arthurs fosterfar. Ectors venn, Pellinore, ankommer for å kunngjøre at en årlig turnering skal avholdes i London, og vinneren skal krones til konge. Ector bestemmer seg for å gi Kay ordentlig trening før turneringen og utnevner Arthur til Kays hjelper. For å utdanne Arthur forvandler Merlin gutten og seg selv til fisk or å lære om fysikk. Etterpå bruker Merlin trolldom for at oppvasken skal vaske seg selv. I en ny leksjon forvandler Arthur dem til ekorn for å lære dem om tyngdekraften. 

Etter at de har kommet tilbake til menneskelig form, beskylder Ector ham for å ha brukt svart magi mot oppvasken. Arthur forsøker å forsvare Merlin, men Ector straffer Arthur ved å gi Kay en ny hest, Hobbs, og forhindrer Arthur fra å reise til London. Merlin forvandler deretter Arthur til en spurv, og Archimedes lærer ham hvordan han kan fly. Arthur møter kort tid senere Madam Mim, en eksentrisk, ondskapsfull heks som er Merlins nemesis. Merlin forsøker å redde Arthur, og Mim utfordrer Merlin til duell. Men Merlin narrer henne, og illustrerer samtidig viktigheten av kunnskap over styrke. På turneringsdagen innser Arthur at han har lagt igjen Kays sverd ved et vertshus, som nå er stengt. Men Archimedes ser det legendariske "sverdet i steinen"  som Arthur er nødt til å trekke opp av steinen og bruke til turneringen for å bevise at han er Englands sanne konge.

 Popularitet og økonomi 
Sverdet i stenen ble en suksess i USA hvor den innbrakte $13 millioner i 1963. Den ble satt opp på nytt i 1983 og har totalt innbrakt $22 millioner på kino i USA.

Produksjonskostnadene var på $3 millioner.

 Anmelderne 
Den fikk blandet mottakelse av kritikerne, noe som gjenspeiles i at den har fått 67 % på Rotten Tomatoes. 

De norske anmelderne gav den middels god mottakelse.

 Priser 
Den vant ingen priser, men ble nominert til en Oscar i klassen beste musikk.

 Rolleliste (stemmer) 
 Roller  Engelske stemmer  Norske stemmer Arthur/Vorta  Rickie Sorensen,Richard Reitherman, Robert ReithermanMagnus Skjegstad Merlin  Karl Swenson  Magnus Nielsen Arkimedes  Junius Matthews  Anders Hatlo Madam Mim  Martha Wentworth  Kari-Ann Grønsund Sir Ector  Sebastian Cabot  Ivar Nørve Kay  Norman Alden  Bjarte Hjelmeland Pelinore  Alan Napier  Trond Brænne Ectors hushjelp  Barbara Jo Allen  Mari Maurstad Black Bart Thurl RavenscroftHarald Mæle Trubadur Fred DarianGeir Rebbestad Forteller Sebastian CabotHarald Mæle Ulven James MacDonaldJames MacDonald Ectors vaktpost   Bjarte Hjelmeland

 Musikk 
 «The Sword in the Stone» (sunget av Fred Darian)
 «Higitus Figitus» (sunget av Merlin)
 «That's What Makes the World Go Round» (sunget av Merlin)
 «A Most Befuddling Thing» (sunget av Merlin)
 «Mad Madame Mim» (sunget av Mim)
 «Blue Oak Tree»

 Referanser 

 Eksterne lenker 


Kategori:Filmer fra 1963
Kategori:Disney-filmer
Kategori:Animerte fantasyfilmer fra USA
Kategori:Animerte barnefilmer fra USA
Kategori:Filmer basert på bøker
Kategori:Engelskspråklige filmer
Kategori:Arthur-legenden
Kategori:Filmer satt i middelalderen
Kategori:Animerte filmer med antropomorfe dyr